Tiina Talvi

Tiina Talvi (sündinud 30. juunil 1962) on eesti bioloog ja pedagoog.

Haridus
Ta on lõpetanud 1986. aastal Tartu Riikliku Ülikooli zooloogina ja spetsialiseerunud malakoloogiale. Lõputöö käsitles Läänemere karpide kojastruktuure, hiljem on uurinud ka maismaatigusid.Tartu Ülikooli zooloogia osakond. Tiina Talvi (Eesti Malakoloogia Ühingu liige). Universitas Tartuensis. Vaadatud 26.11.2020.

Töökäik

2017. aasta seisuga oli Tiina Talvi elanud 30 aastat Saaremaal Viidumäel, Viidumäe looduskaitsealal.Kohalikud valimised 2017. Tiina Talvi – Reformierakonna kandidaat. 2017.

Aastatel 2005–2011 töötas Tiina Talvi Lümanda Põhikoolis bioloogiaõpetaja ja direktorina. 2005. ja 2009. aastal oli ta ka Lümanda vallavolikogu liige.Kuressaare abilinnapeaks saab Tiina Talvi Maaleht, 01.04.2011. 2011. aastal oli ta Kuressaare abilinnapea hariduse ja kultuuri alal.

Aastatel 2014–2015 oli ta kirjastuse MTÜ Loodusajakiri vastutav väljaandja.Raul Vinni. Tiina Talvi lahkus Loodusajakirjade juurest. Saarte Hääl, 31.03.2015. Ta on Lääne-Eesti saarestiku biosfääri kaitseala raamatusarja "Estonia Maritima"  toimetaja.

2015. aastast on ta Tallinna Reaalkooli bioloogiaõpetajaUued näod Reaalkoolis Tallinna Reaalkooli ajaleht Reaali Poiss. September 2015., sealhulgas aastatel 2017–2020 õppealajuhataja. 

Teadustöö
Tema ülikoolijärgne uurimistöö keskendus maismaatigudele, koos Raivo Männiga juhendas ta mitme aasta jooksul Puhtus Tartu Riikliku Ülikooli üliõpilaste maismaatigude praktikume.

Publikatsioone
 Talvi, T. 1986. Läänemere karpide kojastruktuurid. Diplomitöö TRÜ zooloogia osakonnas.
 Mänd, R., Talvi, T., Ehlvest, A., Kiristaja, P. 2002. Land snails in Estonian forests: numbers and species richness. – Proceedings of the Estonian Academy of Sciences, Biology/ Ecology 51: 204–216.
 Talvi, T., Mänd, R. 2010. Puhtu maismaateod. Kukk, T. (Toim.). Estonia Maritima (lk 106–126). MTÜ Estonia Maritima.
 Tiina Talvi, Tõnu Talvi. Poollooduslikud kooslused : kaitse ja hooldus : puisniidud. Puiskarjamaad. Loopealsed. Aruniidud. Rannaniidud. Lamminiidud. Soostunud niidud. Põllumajandusministeerium 2012. ISBN978-9949-462-50-6
 Talvi, T., Mänd, R., Talvi, T. 2013. Laelatu puisniidu maismaateod. Kukk, T (Toim.). Estonia Maritima (lk 128–148). MTÜ Estonia Maritima.
 Kiristaja, P., Ehlvest, A., Remm, L. 2014. Eesti kojaga maismaatigude määraja (T. Talvi, toimetaja). MTÜ Loodusajakiri.
 Tiina Talvi, Tõnu Talvi. Ebapärlikarp – Eesti põlislooduse sümbol. Eesti Loodus, 12/2014.

Tunnustus
 2007 Vabariigi Presidendi hariduspreemia

Isiklikku
Tema tütar Anna Talvi on moelooja, kes töötav alates augustist 2019 Euroopa Kosmoseagentuuris (ESA). Tema poeg on arst.Saaremaa tüdruku kosmiline teekond Saarte Hääl, 14.08.2019. 

Viited

Kategooria:Eesti zooloogid
Kategooria:Eesti looduskaitsjad
Kategooria:Eesti bioloogiaõpetajad
Kategooria:Malakoloogid
Kategooria:Tallinna Reaalkooli õpetajad
Kategooria:Sündinud 1962